تعرفوا هاد اقل شي ممكن يعملو حسام انتقاما لالي انا بستاهل انا السبب بكل شي انا يلي خبزتو وانا يلي رح اكلو حسام لقى الطريقه المناسبه لقتلي من بعد سجن وحرمان اشهر اجا وقت انتقامو حاولت اترجاه انو مايعملها واني رح اتغير ماكان يقبل بلشت اهتم ببيتي وحالي وبنتي صرت انزل اخدها واهتم فيها بس حسام ماعدت شوفو بالمره نظرات دار حماي لالي كلها قهر وحقد لعند مابيوم قابلت حسام مع خطيبتو رولا رولا بنت مابعرف شلون اوصفها جمال بحياتي ماشفتو نعومه واناقه غير شكل انا شو بسوى قداما ولا شي حسام يلي كان كامش ايدها بمحبه وعيونو عم يبتسمو لالها الحب باين بعيون جوزي وبعيونها اتمنيت لحظتها تنشق الارض وتبلعني جوزي خطب بنت احسن مني اللالاف المرات غير انها متعلمه ومثقفه كل العيله بحبوها حتى بنتي اللي موتني وقتلني انها متعلقه برولا اكتر مني ومن تشوفها تتركني وتروح لعندها